Mierotvorca

Pôvod komiksu MIEROTVORCA siaha do novembra 2016, kedy dostal jeho autor Foxter nápad na príbeh o hrdinnom prezidentovi. Trvalo však ešte celý ďalší rok, kým sa začalo na komikse pracovať. 5. januára 2018 autor začal pracovať na prvej epizóde a (zatiaľ) posledná štvrtá časť bola dokončená 16. mája 2019. Pokračovania komiksu (5. a 6. kapitola) sú naplánované na rok 2020, Komiks vyšiel vo formáte A5, najprv po častiach a v roku 2019 v súbornom vydaní.

1. kapitola: Matkin odkaz

V prvej kapitole sa čitateľ oboznámi s hlavnými postavami a hlavnou dejovou líniou, ktorá sa točí okolo smrti prezidentky Izabely Koppovej, ktorá zahynula pri autonehode. Ako sa časom ukáže, táto autonehoda bola v skutočnosti atentát spáchaný vysokopostavenými vládnymi činiteľmi. Do úradu však nastupuje nový prezident, ktorý je odhodlaný za akúkoľvek cenu vyriešiť nielen tento zločin.

2. kapitola: Nová krv

Druhá kapitola prináša ďalšie kauzy, ako napríklad prepojenie ministra vnútra Viktora Vesela a premiéra Borisa Beku na taliansku mafiu. Investigatívneho novinára Juraja Kocáka, ktorý toto prepojenie vlády s podsvetím odhalil, to nakoniec stojí život.

3. kapitola: Obeť pravdy

Od tretej časti začína príbeh pritvrdzovať - na scéne sa objavuje pravý René Koppa, ktorý sa spolčuje s talianskou mafiou a sú odhodlaní odstrániť prezidenta. Aby toho nebolo málo, ÚAA (Únia Amerických Ambícií) a NFF (Nemecká Fašistická Federácia) sa snažia o vytvorenie celosvetového anarchistického štátu, ktorý by riadili.

4. kapitola: Prezident

A prichádza dlhoočakávané rozuzlenie - duel medzi falošným a pravým prezidentom Koppom.

Publicistika:  Foxterove komiksy

Príloha: záložka"Vydal: Foxter""Rok vydania: 2019""Autor: Foxter""Scenár: Foxter""Kresba: Foxter""Formát: 148x210 mm""Počet strán: 92""Cena: 13,28,- eur"